 Mid kamid ah dadka xogogaalka ah ee Wargeyska HUBAAL uga xog warramay dhibaatooyinka uu horseedayo baasaaboorkani ayaa isaga oo ka gaabsaday in uu magaciisa xuso waxaa sheegay in uu ka war qabo in baasaaboorkan dublamaasigu baabiinayo dawladnimadii Somaliland haddii aan xukuumaddu tallaabo ka qaadin oo aan la joojin Baasaaboorkan case e la bilaabay waa dublamaasi oo waa uu ka duwan yahay kii madoobaa ee shacabku qaadanayay, run ahaanna waxaa uu kani si toos ah u baabiinayaa dawladnimadi iyo dalnimadii Somaliland, waayo markasta oo uu kordho cadadka Hargeysa gudaheeda laga siinayo oo ee loogu qorayo in Hargeysa laga bixiyey waxaa ay dhibaato ku tahay wixii aynu dhisaynay sidaa ayuu yidhi muwaadinkani, waxaanu intaa ku daray in qofka sitaa uu madaarrada meel kasta marayo oo aan la baadhayn shuruudda keliya ee qaadashadiisa lagu xidhayaana ay tahay inuu wax ka yaqaanno siyaasadda ama ay wax uga bilaaban yihiiin. 